Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Tšaadi president külastas üllatuslikult ja ajalooliselt Jeruusalemma
46 aastat pärast seda,
kui moslemienamusega riik Iisraeliga suhted katkestas.
Gazat valitsev Hamas kutsus moslemi- ja araabiamaailma
lõpetama avalikku lähenemist Iisraelile
ja nimetas seda noahoobiks palestiinlaste selga.
Vene välisminister süüdistas USAd ISISe kasutamises ettekäändena
sõjalise kohalolu säilitamiseks Süürias.
Tšaadi president Idriss Deby külastas üllatuslikult Jeruusalemma
enam kui 46 aastat pärast diplomaatiliste suhete katkestamist.
Moslemienamusega
ja Iisraeliga ametlikke suhteid mitteomavat Aafrika riiki juhtiv Deby
avaldas eileõhtusel pressikonverentsil peaminister Netanyahuga lootust
suhetes uue lehe pööramiseks ja tänas Iisraeli juhti kutse eest,
mis visiidi võimalikuks muutis.
Hr peaminister,
esmalt tahaksin väljendada rõõmu
viibida siin teie ilusal maal,
ametlikul visiidil,
mis toimus vastusena teie kutsele.
Deby kinnitas ka koostöö tähtsust globaalses võitluses terrorismi vastu,
millest inimkond peaks Tšaadi presidendi sõnul vabanema.
Meil on ühine võitlus, nagu hr peaminister juba mainis,
selle sajandi nuhtluse terrorismi vastu.
Kuigi president Deby pidas oma visiiti tähtsaks ja ajalooliseks,
toonitas ta sedagi, et suhete jätkamine kahe riigi vahel
peaks langema kokku Iisraeli ja palestiinlaste rahuprotsessiga.
Kahepoolsete suhete jätkumine,
milleks ma innukalt valmis olen,
ei kaota palestiinlaste probleemi.
Inimkond on ajaloo vältel kogenud mitmeid hirmsaid momente,
kohutavaid tragöödiaid
ning dialoog on kõige alus.
Peame kõrvale jätma kõik erimeelsused ja konfliktid
ning kõnelema. Kõnelema rahu realiseerimiseks
ning rahvaste heaolu parandamise tagamiseks.
Peaminister Netanyahu kiitis visiiti kui tähtsat sammu Iisraeli püüdlustes
normaliseerida suhteid moslemi- ja araabiamaailmaga.
Tere tulemast Iisraeli ja Jeruusalemma!
See on esimene
Tšaadi presidendi ametivisiit Iisraeli,
mis järgneb
pikale pausile meie suhetes.
Tšaad on väga tähtis Aafrika riik. See on tähtis riik Iisraeli jaoks.
Mul on hea meel sõpruse jätkamise üle.
Me pole kontakte kunagi täielikult lõpetanud, nagu äsja mainitud,
aga laiendame neid nüüd kiiresti.
Soovime seda teha kõigis sfäärides.
Esmalt võitluses terrorismiga, mis on kõikide riikide ühine eesmärk.
Et anda meie rahvaile see, mida nad väärivad -
julgeolek, toit, puhas vesi, tervis, arstiabi.
Meie koostöö võib luua seda kõike mõlema riigi hüvanguks.
Tšaadi presidendi visiit toimus paar nädalat pärast seda,
kui Netanyahu käis esimest korda Omaanis,
mis lõi aluse uutele visiitidele riikidesse,
kellega Jeruusalemmal pole diplomaatilisi suhteid.
Anonüümseks jääda soovinud Iisraeli ametniku sõnul
töötab peaministri kantselei koos teiste Iisraeli ametkondadega
suhete arendamiseks ka Pärsia lahe riigi Bahrainiga.
Ametniku sõnul peaks Netanyahu tegema visiidi Manamasse
salastatud ajal.
Kuigi ei Iisraeli ega Bahraini välisministeeriumid
ei soovinud avaldust kommenteerida, ütles Bahraini allikas TV7-le,
et riikide juhtkondade tasemel kasvab teineteisemõistmine,
et kahepoolne koostöö on tähtis ja kasulik mõlemale riigile.
Allikas keeldus kommentaaridest oodatud visiidi teemal,
mis kinnitaks avalikult kahe riigi suhete salajast paranemist.
Vastuseks viimasele avalikule lähenemisele
Iisraeli ja moslemimaailma vahel
rõhutati Gazat valitseva Hamasi avalduses,
et Iisraeli juhi vastuvõtmine araabiamaades
on noahoop palestiinlaste selga.
Hamasi väitel peegeldab see moslemimaailma valmidust
teha järeleandmisi Jeruusalemma suhtes.
Terrorirühmituse esindaja kutsus moslemi- ja araabiamaailma
lõpetama katseid suhete normaliseerimiseks Iisraeliga,
kes jäävat alatiseks araabia- ja islamimaade peavaenlaseks.
Süüria konflikti teemal -
Süüria armee teatas, et seljatas Lõuna-Süürias ISISe.
Vene välisminister Lavrov süüdistab nüüd USAd
ISISe kasutamises ettekäändena oma sõjalisele kohalolule Süürias.
Portugali välisministri kõrval Lissabonis esinenud Lavrov
süüdistas USA valitsust selleski,
et too püüab pigem kukutada Assadi režiimi kui islamiterrorismi.
USA kasutab ISISt ettekäändena oma sõjalisele kohalolule Süürias,
olles peaaegu liitlane võitluses Süüria valitsuse vastu.
Tema põhiülesanne on vahetada valitsus, mitte võita ISIS.
Välisministeeriumist ei vastatud kohe TV7 kommentaaripalvele.
Süüria valitsus Damaskuses süüdistas mässulisi
nädalavahetusel Aleppos toimunud gaasirünnakus,
kus sai viga üle 100 inimese.
See olevat olnud esimene islamiterroristide gaasirünnak linnas.
Ühe arsti sõnul esines inimestel hingamisraskusi, silmapõletikku,
värinaid ja teadvusekaotust. Uudistetoimetuse SANA teatel
ründasid terroristid gaasirelvadega kolmes Aleppo elurajoonis.
Süüria Välisministeerium nõuab ÜROlt terrorikuritegude hukkamõistmist.
Mässulised eitasid väiteid ja süüdistasid valitsust teo lavastamises.
Brüsselis ütles Prantsuse president Macron,
et ta pole saanud kindlat infot
väidetava gaasirünnaku kohta Süürias.
Ta nõudis, et Süüria ja Venemaa esitaksid konkreetsed tõendid
Keemiarelvade Keelustamise Organisatsioonile.
Viitasite rünnakule ning gaasi- ja keemiarelva kasutamisele,
nagu äsja räägiti.
Meil pole kindlat ja piisavat infot, mida võiksime kommenteerida.
Venemaa vahendas seda infot oma netiuudistes.
Tahan taas kord öelda, et Prantsusmaa mõistab hukka
keemiarelvade kasutamise, kes seda ka ei teeks.
Soovin, et need, kes räägivad keemiarelvade võimalikust kasutusest,
jagaksid ja esitleksid kogu teavet
Keemiarelvade Keelustamise Organisatsiooniga Haagis,
et võiksime tuvastada keemiarelva kasutamise ja tegutseda.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri